SVEUČILIŠTE JOSIPA JURJA STROSSMAYERA U OSIJEKU

FAKULTET ELEKTROTEHNIKE, RAČUNARSTVA I INFORMACIJSKIH TEHNOLOGIJA OSIJEK

raspisuje

NATJEČAJ

za upis studenata na Razlikovne obveze u akademskoj 2017./2018. godini za stjecanje uvjeta za kandidiranje za upis u statusu redovitog studenta diplomskog sveučilišnog studija elektrotehnike ili diplomskog sveučilišnog studija računarstva

I.

Fakultet elektrotehnike, računarstva i informacijskih tehnologija Osijek u vremenu od 11. listopada 2017. do 13. listopada 2016. godine prima prijave za upis studenata u akademskoj 2017./2018. godini:

- na Razlikovne obveze smjera Elektroenergetika, za stjecanje uvjeta za kandidiranje za upis u statusu redovitog studenta diplomskog sveučilišnog studija elektrotehnike, smjer Elektroenergetika na Fakultetu elektrotehnike, računarstva i informacijskih tehnologija Osijek

- na Razlikovne obveze smjera Komunikacije i informatika, za stjecanje uvjeta za kandidiranje za upis u statusu redovitog studenta diplomskog sveučilišnog studija elektrotehnike, smjer Komunikacije i informatika na Fakultetu elektrotehnike, računarstva i informacijskih tehnologija Osijek

- na Razlikovne obveze smjera Računarstvo, za stjecanje uvjeta za kandidiranje za upis u statusu redovitog studenta diplomskog sveučilišnog studija računarstva, smjer Procesno računarstvo na Fakultetu elektrotehnike, računarstva i informacijskih tehnologija Osijek

II.

Pravo upisa Razlikovnih obveza imaju osobe koje su na bilo kojem visokom učilištu stekle stručno zvanje inženjer elektrotehnike ili inženjer računarstva ili stručni prvostupnik inženjer elektrotehnike ili stručni prvostupnik inženjer računarstva.

III.

Za upis na studij potrebno je, uz prijavu priložiti:

- prijavu na natječaj (prijavu možete preuzeti isključivo na Internet stranici Fakulteta)

- ovjerenu presliku diplome o završenom studiju ili svjedodžbe o stečenom stručnom nazivu

stručnog prvostupnika

- presliku rodnog lista

- presliku domovnice

- dopunsku ispravu o studiju ili uvjerenje o položenim ispitima tijekom studija

- odluku tvrtke ili ustanove o plaćanju troškova studija (ako pravne osobe plaćaju troškove

studija) ili osobno potpisanu izjavu

Prijava s dokumentima dostavlja se na adresu: Sveučilište Josipa Jurja Strossmayera u Osijeku, Fakultet elektrotehnike, računarstva i informacijskih tehnologija Osijek, Kneza Trpimira 2B, 31000 Osijek.

IV.

Školarina Razlikovnih obveza iznosi 13.600,00 kuna i može se platiti u šest jednakih obroka. Prvi obrok se plaća pri upisu, ostali obroci najkasnije svakog 15. dana u mjesecu, počevši od 15. studenog 2017.